b'\n_START_ARTICLE_\nCatedrala \xe2\x80\x9e\xc3\x8en\xc4\x83l\xc8\x9barea Domnului\xe2\x80\x9d din T\xc3\xa2rgu Mure\xc8\x99\n_START_SECTION_\nIstoric\n_START_PARAGRAPH_\nPiatra de temelie a fost pus\xc4\x83 la 10 mai 1925 printre martorii la acest eveniment s-au reg\xc4\x83sit ministrul Cultelor, Alexandru Lapedatu, episcopul Nicolae Ivan, \xc8\x99i Octavian Goga \xc3\xaen calitate de ministru. Sfin\xc8\x9birea catedralei a avut loc \xc3\xaen data de 2 decembrie 1934, fiind totodat\xc4\x83 \xc8\x99i un simbol semnific\xc3\xa2nd intrarea armatelor rom\xc3\xa2ne \xc3\xaen municipiul T\xc3\xa2rgu Mure\xc8\x99 \xc3\xaen 1918._NEWLINE_Biserica a fost construit\xc4\x83 dup\xc4\x83 planurile arhitectului Victor Vlad de la Politehnica din Timi\xc8\x99oara, \xc3\xaen form\xc4\x83 de cruce greac\xc4\x83, cu bra\xc8\x9bele egale. Construc\xc8\x9bia iconostasului a fost realizat\xc4\x83 \xc3\xaen 1934 de Traian Bobletec din Nazna \xc8\x99i pictat de pictorul Virgil Simionescu din Lugoj._NEWLINE_Din cauza lipsei de fonduri, finalizarea picturii a avut loc \xc3\xaen perioada 1970 - 1986.\n_START_SECTION_\nDescriere\n_START_PARAGRAPH_\nPere\xc8\x9bii pronaosului prezint\xc4\x83 imagini ale sfin\xc8\x9bilor Mitropoli\xc8\x9bi ai Transilvaniei din secolul XVII, Ilie Iorest \xc8\x99i Sava Brancovici, \xc3\xaencadra\xc8\x9bi de 12 medalioane care con\xc8\x9bin imaginile celor mai importante biserici ortodoxe din Ardeal. _NEWLINE_Cupola central\xc4\x83 prezint\xc4\x83 un vitraliu \xc3\xaenf\xc4\x83\xc8\x9bi\xc8\x99\xc3\xa2ndu-l pe Hristos binecuv\xc3\xa2nt\xc3\xa2nd._NEWLINE_Altarul prezint\xc4\x83 absid\xc4\x83 un impresionant mozaic de 12,30 m \xc3\xaen\xc4\x83l\xc8\x9bime \xc3\xaenf\xc4\x83\xc8\x9bi\xc8\x99\xc3\xa2nd-o pe Maica Domnului cu Pruncul._NEWLINE_Clopotele catedralei au fost prelucrate la Timi\xc8\x99oara._NEWLINE_Costul total al edificiului a fost estimat la 20 milioane lei \xc3\xaen perioada interbelic\xc4\x83.'